นิติ โอสถานุเคราะห์ นักลงทุนในตำนาน
ถ้าถามว่านักลงทุนไทยคนไหนที่มีพอร์ตใหญ่ที่สุด โดยไม่นับว่าเขาคนนั้นเป็นเจ้าของกิจการ หลายท่านอาจจะคาดเดาว่าเป็นบุคคลที่มีชื่อเสียงในแวดวงการลงทุนที่เราได้ยินอยู่เป็นประจำ แต่จริงๆแล้วเขาคือ คุณ นิติ โอสถานุเคราะห์ เขาคนนี้เป็นใคร? ทำไมถึงไม่ได้มีชื่อเสียงเหมือนนักลงทุนท่านอื่นๆ แล้วเขาคนนี้ถือหุ้นอะไรในพอร์ตบ้าง?
2 พ.ค. 2560

ถ้าถามว่านักลงทุนไทยคนไหนที่มีพอร์ตใหญ่ที่สุด โดยไม่นับว่าเขาคนนั้นเป็นเจ้าของกิจการ หลายท่านอาจจะคาดเดาว่าเป็นบุคคลที่มีชื่อเสียงในแวดวงการลงทุนที่เราได้ยินอยู่เป็นประจำ แต่จริงๆแล้วเขาคือ คุณ นิติ โอสถานุเคราะห์ เขาคนนี้เป็นใคร? ทำไมถึงไม่ได้มีชื่อเสียงเหมือนนักลงทุนท่านอื่นๆ แล้วเขาคนนี้ถือหุ้นอะไรในพอร์ตบ้าง?
คุณ นิติ มีมูลค่าพอร์ตปัจจุบันอยู่ที่ 24,777 ล้านบาท โดยเขาเป็นนักลงทุนในตลาดหลักทรัพย์ที่รวยที่สุดในประเทศไทย แต่ถ้ารวมผู้ที่เป็นเจ้าของกิจการแล้ว เขาจะอยู่ที่อันดับที่ 6 ของประเทศ เป็นรองเพียง
1) คุณ ปราเสริฐ ปราสาททองโอสถ เจ้าของเครือโรงพยาบาลกรุงเทพ
2) คุณ พิชญ์ โพธารามิก เจ้าของบอร์ดแบรนด์ 3BB และ ทีวีช่องโมโน
3) คุณ อนันต์ อัศวโภคิน เจ้าของบริษัทแลนด์แอนด์เฮ้าส์ และโฮมโปร
4) คุณ คีรี กาญจนพาสน์ เจ้าของรถไฟฟ้า BTS
5) คุณ ทองมา วิจิตรพงศ์พันธุ์ เจ้าของบริษัทอสังหาริมทรัพย์พฤกษา
คุณ นิติ เขาถือหุ้นอะไรบ้าง? ทำไมเป็นนักลงทุนอย่างเดียว จึงถือหุ้นมูลค่าพอร์ตเทียบชั้นสุดยอดเจ้าของกิจการทั้งหมดนี้ได้
อันดับ 1 คุณนิติถือหุ้นบริษัท ไมเนอร์ มูลค่า 12,911 ล้านบาท บริษัทนี้เป็นเจ้าของโรงแรมอนันตรา ร้านเดอะพิซซ่าคัมปานี ร้านอาหารซิสเลอร์ ร้านไอศครีมซเวนเซ่น
อันดับ 2 คุณนิติถือหุ้นบริษัท โฮมโปร มูลค่า 6,028 ล้านบาท บริษัทนี้เป็นเจ้าของร้านขายของตกแต่งและก่อสร้างโฮมโปร
อันดับ 3 คุณนิติถือหุ้นบริษัท CPN มูลค่า 2,975 ล้านบาท บริษัทนี้เป็นเจ้าของห้างเซ็นทรัลสาขาต่างๆทั่วประเทศ
อันดับ 4 คุณนิติถือหุ้นบริษัท CENTEL มูลค่า 1,256 ล้านบาท บริษัทนี้เป็นเจ้าของโรงแรมและร้านอาหารในเครือเซ็นทรัล
อันดับ 5 คุณนิติถือหุ้นบริษัท กรุงเทพประกันภัย มูลค่า 785 ล้านบาท บริษัทนี้เป็นเจ้าของธุรกิจประกันภัยที่ใหญ่เป็นอันดับ 3 ของประเทศ
และคุณนิติยังถือหุ้นบริษัทอื่นๆอีกเช่น TF, PR, SNP, IRC, BAT-3K, AMARIN, SE-ED, OGC รวมแล้วคุณนิติถือหุ้นทั้งหมด 13 ตัว (แต่อาจจะมีมากกว่านี้แต่ถือน้อยกว่า 0.5% ของบริษัทชื่อจึงไม่ขึ้นแสดงในข้อมูลของตลาดหลักทรัพย์)
หลายคนอาจสงสัยว่าคุณนิติ รวยอยู่แล้วหรือเปล่า จึงซื้อหุ้นได้มากมายขนาดนี้?
คำตอบคือคุณนิติอยู่ในตระกูลโอสถสภา คงไม่ได้เริ่มจาก 0 แต่ที่น่าสนใจคือท่านได้ซื้อหุ้นทั้งหมดไว้นานแล้ว และตอนนั้นมูลค่าทั้งหมดรวมกันน้อยกว่านี้มาก และท่านถือหุ้นทั้งหมดไว้ระยะยาวโดยไม่ได้ขายหุ้นเลย
ซึ่งถ้ากลับไปดู 10 ปีย้อนหลัง ราคาหุ้นที่คุณนิติถือโดยไม่ขายเลยมีมูลค่าเพิ่มขึ้นเกิน 1000% หรือ 10 เท่า อยู่หลายตัว หมายความว่า ทุนตั้งต้นของเขาอาจจะคิดเป็นแค่ 10% ของมูลค่าปัจจุบัน แต่ 90% มาจากฝีมือในการลงทุนของคุณนิติเอง
สรุปได้ว่าคุณนิติเป็นคนมองภาพธุรกิจขาด และใช้แรงในการบริหารพอร์ตน้อยมาก เรียกได้ว่าซื้อทิ้งไว้แล้วไปเที่ยวก็ว่าได้
แต่สิ่งที่คุณนิติได้นอกเหนือจากราคาหุ้นในพอร์ตที่เพิ่มขึ้นคือเงินปันผล
ในแต่ละปีคุณนิติจะได้เงินปันผลจากบริษัทที่ท่านถือหุ้นอยู่โดยท่านไม่ต้องบริหารงานอะไรเลย
เงินปันผลที่คุณนิติได้ในปีที่แล้วเป็นจำนวนเงิน 306.8 ล้านบาท
และพอ 1 ปีผ่านไป ถ้ากิจการที่คุณนิติถืออยู่มีกำไรดีขึ้น ก็จะมีเงินปันผลให้ท่านใช้ใหม่อีกที่มากกว่า 306.8 ล้านบาท ไปเรื่อยๆ..